कहा- धोनी टीम संयोजन बनाने में माहिर; यह उनकी समझ
Team India Former Head Coach Ravi Shastri Praises MS Dhoni, टीम इंडिया के पूर्व मुख्य कोच रवि शास्त्री ने चेन्नई सुपर किंग्स (CSK) के कप्तान एमएस धोनी की तारीफ करते हुए कहा, धोनी टीम संयोजन बनाने में माहिर हैं
टीम इंडिया के पूर्व मुख्य कोच रवि शास्त्री ने चेन्नई सुपर किंग्स (CSK) के कप्तान एमएस धोनी की तारीफ करते हुए कहा, धोनी टीम संयोजन बनाने में माहिर हैं। यह उनकी समझ है। संभवत: एक ऐसे खिलाड़ी को लगातार मौके देते रहना जो 2022 में अच्छा नहीं खेला सका, लेकिन धोनी को यह विश्वास है कि वह 2023 में बहुत अच्छा खेलेगा, उस खिलाड़ी को एक सीजन पहले ही समर्थन मिलने से उसके आत्मविश्वास को बढ़ावा मिलता है।
उन्होंने आगे कहा, धोनी हमेशा आगे के बारे में सोचते हैं। उन्होंने कुछ खिलाड़ियों के साथ ऐसा किया होगा। इससे मुझे आश्चर्य नहीं होगा। मैं वहां टीम के साथ नहीं हूं और मुझे ज्यादा नहीं पता, लेकिन निश्चित रूप से वह उस तरह से सोचते हैं।
पॉइंट्स टेबल में दूसरे स्थान पर है चेन्नई 
इंडियन प्रीमियर लीग (IPL) 2023 में CSK का शानदार प्रदर्शन जारी है। टीम पॉइंट्स टेबल में 13 अंकों के साथ फिलहाल दूसरे स्थान पर है। टीम ने 4 मुकाबले गंवाए हैं, जबकि लखनऊ के खिलाफ मैच बारिश से धुल गया था। आज दिल्ली के खिलाफ जीतने पर टीम प्लेऑफ में पहुंचने से एक ही जीत दूर रहेगी।
पिछले सीजन नौवें स्थान पर रही थी CSK 
पिछले सीजन CSK ने काफी संघर्ष किया था और नौवें स्थान पर रही थी। टीम में कप्तानी को लेकर विवाद भी हुआ था। दरअसल, 2022 सीजन से पहले रवींद्र जडेजा टीम के कप्तान नियुक्त किए गए थे। हालांकि, CSK उनकी कप्तानी में लगातार कई मैच हार गई थी। ऐसे में जडेजा को बीच सीजन कप्तानी से हटा दिया गया और धोनी फिर से कप्तान बने।
धोनी के रिटायरमेंट पर रैना का खुलासा
टीम इंडिया के पूर्व खिलाड़ी और CSK के साथ चार बार IPL ट्रॉफी जीत चुके सुरेश रैना ने खुलासा किया कि धोनी ने उनसे कहा कि वह ट्रॉफी जीतने के बाद एक और साल खेलना चाहते हैं। रैना ने कहा, 'वो तो बोल रहे हैं कि मैं ट्रॉफी जीत कर एक साल और खेलूंगा।'
रैना ने कहा, 'आप देख सकते हैं कि बहुत सारे खिलाड़ी उससे बहुत कुछ सीख रहे हैं। लेकिन यह उनका निर्णय है कि वह कैसा महसूस करते हैं, उनका शरीर कैसा चल रहा है, उसके आधार पर वह अपने भविष्य पर फैसला करेंगे।'
